kardosdrur/scandi-wiki huggingface dataset:
Springfield (The Simpsons)

Springfield er den fiktive by tv-serien The Simpsons udspiller sig i. Navnet på byen valgt fordi dette bynavn findes i 34 stater i USA, og dermed slører det, i hvilken stat serien foregår i. Efterhånden som serien er vokset, er Springfield også blevet mere omfattende, samt mere rig på figurer og personer. Borgmesteren i Springfield er demokraten Mayor 'Diamond Joe' Quimby, hvis fulde navn er Joseph Fitzpatrick Fitzgerald Fitzhenry Quimby.

Steder i The Simpsons
Lisa Simpson

Lisa Marie Simpson er datter af Homer og Marge Simpson i tv-serien The Simpsons. Lisa er kvik, klog og nok den mest normale i Simpson-familien. Hun spiller barytonsaxofon, og kan godt lide jazz og bluesmusik. Blandt andet kan hun godt lide Miles Davis, men yndlingsmusikeren er dog Bleeding Gums Murphy. Hendes favoritplade hedder The Birth of Cool. Desuden er hun vegetar, buddhist, og tænker meget over tingene. Men på trods af det, er hun den, der bliver mest overset i hele familen, ud over Bedstefar.

Yeardley Smith lægger stemme til Lisa og kun den rolle, og er dermed den eneste faste skuespiller, der kun lægger stemme til én Simpsonsfigur.

Eksterne henvisninger 
 
 Lisa Simpson hos Internet Movie Database (arkiveret) 

Figurer i The Simpsons

ja:ザ・シンプソンズの登場人物#シンプソン家とその親類
Maggie Simpson

Margaret "Maggie" Simpson er det yngste medlem af Simpsons-familien i tv-serien The Simpsons. Hun er kendetegnet ved sin sut, som hun bestandigt har i munden.

En af de mest særprægede ting ved Maggie, er, at hun aldrig siger noget i afsnittene. Man hører hende kun sutte på sin sut.

I et afsnit bliver Maggies IQ målt til 156 – væsentligt højere end vidunderbarnet Lisas IQ på 148 – det viste sig dog, at Lisa ubevidst havde hjulpet Maggie ved prøven, og at hun uden Lisas hjælp ikke var mere intelligent end andre småbørn.

Hun har flere gange brugt skydevåben og skød engang Montgomery Burns. En anden gang skød hun Fat Tony og hans håndlangere, der ville slå Homer ihjel.

I flere afsnit, hvor der bliver set frem i tiden, optræder Maggie som teenager og der hører man hende heller ikke sige noget. Der sker altid noget lige inden hun åbner 

munden, der gør, at det ikke sker alligevel.

Det er dog sket een gang, at hun har sagt noget, nemlig Maggies første ord.
Det er i det afsnit, hvor Homer og Marge fortæller om Barts og Lisas første ord(Barts: "ay caramba" fordi han opdager, at Homer og Marge har sex, da han går ind i soveværelset. Lisas: Bart. Hun siger det, fordi at Bart er træt af hende, da hun får mere opmærksomhed end han gør, hvilket gør, at han vil flytte hjemmefra. Så siger han til Lisa, at han går. Lisa bliver ked af det og siger "Bart"). I dette afsnit finder man ud af, at både Lisa og Bart kalder Marge for Mom/Mommy, men at de bare kalder Homer for Homer. I slutningen af afsnittet skal Homer lægge Maggie i seng, og da siger han, at han håber, hun aldrig kommer til at tale. Da han så er gået ud og har lukket døren, åbner Maggie øjnene og siger Daddy.

Eksterne henvisninger 

Figurer i The Simpsons

ja:ザ・シンプソンズの登場人物#シンプソン家とその親類
Ole Clifford

Ole Clifford (født 1945) er en dansk forfatter. Han begyndte at skrive som journalistelev på Lolland-Falsters Folketidende, men skiftede fokus da han blev tilbudt job i New York. Efter et par år var han datterselskabschef i USA, og senere åbnede han The Danish Trade Office i Denver. Særlige omstændigheder førte ham tilbage til de danske rødder: Han blev generalsekretær i Danish-American Business Forum og gik i gang med sin første danske roman De elskende i Toscana. Hans første spændingsroman var Det 11. bud.

Bibliografi 
 2000 – De elskende i Toscana
 2002 – Gensyn i Provence
 2003 – Miramares sjæl
 2004 – Det 11. bud
 2006 – Sort natskygge
 2008 – Shahens elefant
 2009 – Troldmanden fra Waterloo
 2010 –  Træer i himlen 
 2012 – Flyspotteren
 2013  – Katharerne 
 2016  – Broderskabet

Referencer

Ekstern henvisning 
 Ole Cliffords hjemmeside

Romanforfattere fra Danmark
Dansksprogede forfattere fra Danmark
Alan Hollinghurst

Alan Hollinghurst (født 26. maj 1954) er en britisk forfatter. Hans bog The Line of Beauty vandt Bookerprisen i 2004 og er oversat til dansk under titlen I skønhedens tjeneste.

Bibliografi 
 Isherwood is at Santa Monica, 1975 
 Confidential Chats with Boys, 1982 
 The Swimming Pool Library, 1988 
 The Folding Star, 1994 
 The Spell, 1998 
 The Line of Beauty, 2004 

Romanforfattere fra England
Holarktis

Begrebet Holarktis bruges inden for økologien som betegnelse for et dyre- og plantegeografisk område. Det omfatter den palæarktiske og nearktiske økozone. Palæarktis dækker tilsammen hele Europa og Afrika ned til den sydlige grænse for Sahara, men også Asien ned til Himalaya. Grønland og hele Nordamerika ned til Mexico hører derimod til Nearktis.

Se også 
 Florarige
 Sydsibirisk-pontisk-pannoniske floraregion

Økologi
Vissenbjerg Kommune

Vissenbjerg Kommune i Fyns Amt blev dannet ved kommunalreformen i 1970. Ved strukturreformen i 2007 blev den indlemmet i Assens Kommune sammen med Glamsbjerg Kommune, Haarby Kommune, Tommerup Kommune og Aarup Kommune.

Tidligere kommune 
Vissenbjerg sognekommune havde 5.179 indbyggere 1. januar 1970 og var dermed stor nok til at den ikke skulle lægges sammen med andre. Vissenbjerg Kommune bestod af Vissenbjerg Sogn fra Odense Herred og havde byerne Skalbjerg, Skallebølle og Vissenbjerg.

Borgmestre

Noter 

Kommuner i Danmark (1970-2006)
Assens Kommune
Ryslinge Kommune

Ryslinge Kommune i Fyns Amt blev dannet ved kommunalreformen i 1970. Ved strukturreformen i 2007 indgik den i Faaborg-Midtfyn Kommune sammen med Broby Kommune, Faaborg Kommune, Ringe Kommune og Årslev Kommune.

Tidligere kommuner 
Ryslinge Kommune blev dannet ved sammenlægning af 3 sognekommuner:

Sogne 
Ryslinge Kommune bestod af følgende sogne:
 Gislev Sogn (Gudme Herred)
 Kværndrup Sogn (Sunds Herred)
 Ryslinge Sogn (Gudme Herred)

Borgmestre

Noter 

 

Kommuner i Danmark (1970-2006)
Faaborg-Midtfyn Kommune
Tranekær Kommune

Tranekær Kommune i Fyns Amt blev dannet ved kommunalreformen i 1970. Ved strukturreformen i 2007 indgik den i Langeland Kommune sammen med Rudkøbing Kommune og Sydlangeland Kommune.

I kommunen lå også øen Siø på 131 hektar med cirka 15 indbyggere.

Tidligere kommuner 
Tranekær Kommune blev dannet inden kommunalreformen ved frivillig sammenlægning af 3 sognekommuner:

Sogne 
Tranekær Kommune bestod af følgende sogne, alle fra Langelands Nørre Herred:
 Bøstrup Sogn
 Hou Sogn
 Snøde Sogn
 Stoense Sogn
 Tranekær Sogn
 Tullebølle Sogn

Borgmestre

Noter 

 

Kommuner i Danmark (1970-2006)
Langeland
Langeland Kommune
Sydlangeland Kommune

Sydlangeland Kommune i Fyns Amt blev dannet ved kommunalreformen i 1970. Ved strukturreformen i 2007 indgik den i Langeland Kommune sammen med Rudkøbing Kommune og Tranekær Kommune.

Tidligere kommuner 
Sydlangeland Kommune blev dannet inden kommunalreformen ved frivillig sammenlægning af 4 sognekommuner:

Sogne 
Sydlangeland Kommune bestod af følgende sogne, alle fra Langelands Sønder Herred:
 Fodslette Sogn
 Humble Sogn
 Lindelse Sogn
 Magleby Sogn, som Bagenkop Sogn blev udskilt fra i 2010
 Tryggelev Sogn

Borgmestre

Noter 

 

Kommuner i Danmark (1970-2006)
Langeland
Langeland Kommune
Hvidovre Kommune

Hvidovre Kommune er en københavnsk forstadskommune under Region Hovedstaden.

I forbindelse med Kommunalreformen i 2007 er kommunen forblevet selvstændig.

Hvidovre Kommune blev dannet ved kommunalreformen i 1970 af sognene:
 Avedøre Sogn (Smørum Herred)
 Hvidovre Sogn (Sokkelund Herred)
 Risbjerg Sogn (Sokkelund Herred)
 Strandmarks Sogn (Sokkelund Herred)
 
I 1842-1857 var Hvidovre en del af Frederiksberg-Hvidovre sognekommune. I 1858 blev Hvidovre en selvstændig kommune. 1901 blev Valby og Vigerslev afstået til Københavns Kommune. I 1974 blev Avedøre Sogn overført til Hvidovre Kommune fra Glostrup Kommune.
 
Ved kommunalvalget 15. november 2005 fik kommunalbestyrelsen socialdemokratisk flertal, og efter kommunalvalget 16. november 2021 fik kommunen efter 96 år for første gang en borgmester fra et andet parti, nemlig Anders Wolf Andresen fra Socialistisk Folkeparti
Hvidovre Nord-Risbjerg-Friheden: 38.267 indbyggere.
Avedøre: 15.000 indbyggere
i alt 53.267

Geografi 
Bydelene Avedøre og Friheden (Hvidovre) samt Hvidovre Nord, hører ind under Hvidovre Kommune.

Kommunen har flere områder med etagebyggeri, fx Bredalsparken, Rosenhøj og Avedøre Stationsby.

Kommunen har  også større villakvarterer, bl.a. Risbjergkvarteret, Svendebjergkvarteret, Strandmarkskvarteret, Grækerkvarteret og en stor del af Hvidovre Nord.

Politik 
Siden 1. januar 2022 har kommunens borgmester været SF'eren Anders Wolf Andresen. Før ham sad Helle Moesgaard Adelborg på posten, som overtog efter Milton Graff Pedersen, der ligesom sin forgænger fratrådte borgmesterposten på grund af problemer med helbredet.

Kommunens borgmester gennem 14 år, Britta Christensen, valgte i oktober måned 2007 at fratræde borgmesterposten på grund af helbredsproblemer.

Mandatfordeling

Borgmestre 
Før kommunereform:

Efter kommunereform:

Transport 
Hvidovre kommune grænser op til Valby i Københavns Kommune, Rødovre Kommune og Brøndby Kommune.
Med bus eller S-tog er beboerne retur fra City på ganske kort tid. S-togsstationerne Hvidovre, Rødovre, Åmarken, Friheden og Avedøre betjener Hvidovre kommune.
Holbæk Motorvejen (rute 21) starter i Hvidovre Kommune.

Sport 
Hvidovre har flere fodboldhold bl.a. Hvidovre IF som tidligere var i superligaen, og Rosenhøj Boldklub som bl.a. har produceret den senere landsholdsspiller Daniel Agger

Sejlsport 
Hvidovre Havn har fostret mange sejlertalenter gennem tiderne, den ligger beskyttet mod Kalveboderne mellem Sjællandsbroen og Amagerbroen. Denne ideelle placering gør, at klubben har et succesfuldt ungdomsarbejde.

Vintersport 
Frihedens Idrætscenter er kendt for sine 3 vintersportshaller med curling, ishockey og kunstskøjteløb. Centret er hjemmebane for Metalliga-holdet Hvidovre Fighters.

Trivia 
Vejnavneskiltene i Hvidovre Kommune er hvide med røde bogstaver, mens nabokommunen Rødovre bruger røde skilte med hvide bogstaver.

Statistisk kilde 
 statistikbanken.dk Danmarks Statistik

Se også 
 Hvidovre

Links 
 Hvidovre kommune

Eksterne kilder/henvisninger 

 
Kommuner i Region Hovedstaden
Kommuner med Gentofte-status
København-Slangerup Banen

København-Slangerup Banen (KSB) var et dansk privat jernbaneselskab, der anlagde og drev Slangerupbanen mellem København L (Lygten) og Slangerup. Strækningen København-Farum er i dag omdannet til S-banen Hareskovbanen.

Slangerupbanen åbnede for driften 20. april 1906. I 1929 købte kommunerne langs Slangerupbanen jernbaneselskabet og drev herefter jernbanen videre som kommunalt trafikselskab. Gladsaxe Kommune blev dominerende ejer med 60% af aktiekapitalen. 1. april 1948 overdrog kommunerne jernbanen til DSB, som i 1954 afkortede banen ved at lukke strækningen mellem Farum og Slangerup. DSB ombyggede senere banen til en dobbeltsporet S-bane med tilslutning til S-banenettet ved Svanemøllen. S-togene overtog trafikken på banen i 1977.

Fire af selskabets vogne er blevet bevaret af Nordsjællands Jernbaneklub og kan af og til opleves i deres veterantog.

Se også 
 Danske jernbaner

Ekstern henvisning 
 En illustreret gennemgang af Slangerupbanens historie
 Ekstern side om København-Slangerup Banen

Noter 

Tidligere jernbaneselskaber i Danmark
Etableret i 1906
Ophørt i 1948
Søndersø Kommune

Søndersø Kommune i Fyns Amt blev dannet ved kommunalreformen i 1970. Ved strukturreformen i 2007 indgik den i Nordfyns Kommune sammen med Bogense Kommune og Otterup Kommune.

Tidligere kommuner 
Søndersø Kommune blev dannet inden kommunalreformen ved frivillig sammenlægning af 7 sognekommuner:

Sogne 
Søndersø Kommune bestod af følgende sogne, alle fra Skovby Herred undtagen Skamby, der hørte til Skam Herred:
 Ejlby Sogn
 Hårslev Sogn
 Melby Sogn
 Skamby Sogn
 Særslev Sogn
 Søndersø Sogn
 Veflinge Sogn
 Vigerslev Sogn

Borgmestre

Noter 

Kommuner i Danmark (1970-2006)
Nordfyns Kommune
Dragør Kommune

Dragør Kommune er en kommune på Amager i Region Hovedstaden, før 2007 i Københavns Amt.

Kommunalreformerne 
Som en af de sidste udløbere af kommunalreformen i 1970 blev den nuværende Dragør Kommune dannet i 1974 ved sammenlægning af to kommuner, som siden 1952 havde haft Gentofte-status (en mellemting mellem købstad og sognekommune):

                                                                                
I forbindelse med strukturreformen i 2007 forblev kommunen selvstændig, men har indgået en samarbejdsaftale med nabokommunen Tårnby Kommune.

I 2022 pålagde regeringen kommunerne at reformere varmesystemerne. Dragør Kommune er den kommune i Danmark som er mest afhængig af naturgas; 70% af husstandene opvarmes af gasfyr.

Sogne 
Dragør Kommune består af følgende sogne, der begge har hørt til Sokkelund Herred:
 Dragør Sogn
 Store Magleby Sogn

Byer

Valgresultater

Nuværende byråd

Byråd 2018-2022

Borgmestre

Billeder

Noter

Eksterne kilder/henvisninger 

 Dragør Kommune 
  Statistikbanken, Danmarks Statistik

 
Kommuner i Region Hovedstaden
Kommuner med Gentofte-status
Ledøje-Smørum Kommune

Ledøje-Smørum Kommune var indtil 2007 en kommune i Københavns Amt.
                                                                                
Ledøje-Smørum Kommune består af sognene:
 Ledøje Sogn (Smørum Herred)
 Smørum Sogn (Smørum Herred)
Ledøje-Smørum har været én samlet sognekommune frem til 2007, hvor den, I forbindelse med Strukturreformen, indgår i Egedal Kommune.

Politik

Borgmestre

Kilder 
 
 Kommuner i tal fra Danmarks Statistik
 

Kommuner i Danmark (1970-2006)
Egedal Kommune
Snehare

En snehare (Lepus timidus) eller nordhare har en kropslængde fra 46 cm til 60 cm. Den lever på tundra, heder eller højtliggende græssletter. De nordiske bestande er hvide året rundt, mens de sydlige skifter mellem en gråbrun sommerpels og en hvid vinterpels. Den har rede i klippesprækker eller udgraver en kort gang.

Sneharens udbredelsesområde er Skandinavien, Alperne og Pyrenæerne. Den er indført til England og Færøerne.

I juni-juli føder hunnen 2-5 unger som allerede efter 10 dage må klare sig selv. Dens naturlige fjender er f.eks. ulv, ræv, falk, kjove og sneugle. Den lever af græs, forskellige urter, skud, knopper af  pil og birk. For at finde føde om vinteren, benytter sneharen sine forpoter til at løsne snedækket.

Se også
 Polarhare
 Sneskohare

Kilder/referencer

Asiens pattedyr
Europas pattedyr
Harer og kaniner
Silkeborg-Herning Jernbane

Silkeborg-Herning Jernbane (SHJ) var en dansk privatbane mellem Silkeborg og Herning.

Banen blev anlagt i henhold til lov af 23. maj 1873 og åbnet 28. august 1877. Banen blev overdraget til Jysk-Fyenske Jernbaner, det senere DSB, 1. november 1879, da staten ville drive banen sammen med strækningerne til Skjern og Skanderborg. Som sådan eksisterer banen stadig som en del af Skanderborg-Skjern-banen. Denne betjenes siden januar 2003 af Arriva.

Tidligere jernbaneselskaber i Danmark
Daidalos

Daidalos (oldgræsk Δαίδαλος / Daίdalos, latin: Daedalus, etruskisk: Taitale) var en sagnhelt i den græske mytologi.

Han var en arkitekt, opfinder, håndværker og tømrede en "ko" af træ til dronning Pasiphaë, der gemt i den kunne besvangres af en tyr. Han var også manden bag labyrinten i Knossos og vinger til sig selv og sin søn Ikaros.

Et krater på Månen er opkaldt efter ham.
Daedelus er ligeledes navnet på den, i stort omfang, autobiografiske hovedperson Stephen, i den irske forfatter James Joyces debutroman Portæt af kunstneren som ungt menneske og i den mere kendte Ulysses.

Familie 
Athenienseren Daidalos var søn af Metion og barnebarn af Erektheios, Athens grundlægger. Han er desuden far til Ikaros.

Se også

Kilder og henvisninger 

Personer i græsk mytologi
Sagnhelte
Håndværkere
Revling-indlandsklit

Revling-indlandsklit er en naturtype der opstår på flyvesand, når det danner indlandsklitter. Dette sand stammer fra udvaskede istidsaflejringer inde i landet, så derfor er jorden meget fattig på kalk og næringsstoffer. Til gengæld betyder det varme og tørre klima, at specielle arter får særligt gunstige leveforhold.

Revling-indlandsklit er en betegnelse for en naturtype i Natura 2000-netværket, med nummeret 2320.

Plantevækst 

De typiske planter på denne naturtype er:

 Engelsk Visse (Genista anglica)
 Hedelyng (Calluna vulgaris)
 Håret Visse (Genista pilosa)
 Revling (Empetrum nigrum)

Se også 
 Indlandsklitter med Lyng og Visse
 Græs-indlandsklit

Eksterne henvisninger 

 Revling-indlandsklit på novana.au.dk
 2320 Indlandsklitter med lyng og revling  Habitatbeskrivelser, årgang 2016 side 16 (Miljøstyrelsen)
 Danske Naturtyper i det europæiske NATURA 2000 netværk , 

Naturtyper i Danmark
Naturtyper (naturkanon)
Klit
Jernporten (København)

Jernporten var en gitterport opført i 1785, som på grænsen mellem København og Frederiksberg spærrede adgangen til Frederiksberg Allé (ved Vesterbrogade/Værnedamsvej).

Kun de kongelige herskaber og de få beboere, der boede langs alléen havde nøgle til Jernporten. I 1862 blev Jernporten flyttet til Søndermarken og står endnu på hjørnet af Pile Allé og Roskildevej.

Længe efter at porten var fjernet, holdt navnet Jernporten sig som betegnelse for dette gadehjørne. 

Undertiden hævdes det, at Jernporten var et andet navn for Vesterport. Dette er imidlertid ikke tilfældet.

Eksterne henvisninger 
 Frederiksberg bibliotek 
 Foto fra 1890 
 Jærnport på ODS .

Noter 

Københavns historie
Frederiksberg
Etableret i 1785
Græs-indlandsklit

Græs-indlandsklit er en naturtype der består af mere eller mindre åbne, meget lave bevoksninger. De fleste af de højere planter er enårige, men undervegetationen af laver kan være endda meget gammel. Græs-indlandsklit er en betegnelse for en naturtype i Natura 2000-netværket, med nummeret 2330.

Dannelsesforhold 

Naturtypen opstår på udvasket sand, gerne på indlandsklitter. Den består ikke i længden, for før eller siden dukker der ærteblomstrede planter op. Ved hjælp af knoldbakterier skaffer de sig og deres nærmeste omgivelser adgang til luftens kvælstofbeholdning.

Typen er dog også stærkt truet af den ammoniumholdige regn, som skyldes udslip af ammoniak fra gyllespredning og ventilation af staldbygninger.

Plantevækst 

De typiske planter på denne naturtype er:
 Sandskæg (Corynophorus canescens)
 Bægerlav (Cladonia)
 Flipkrave (Teesdalia nudicaulis)
 Sandstar (Carex arenaria)
 Vårspergel (Spergula morisonii)

Eksterne henvisninger 

 2330 Indlandsklitter med åbne græsarealer med sandskæg og hvene  Habitatbeskrivelser, årgang 2016 side 16 (Miljøstyrelsen)
 Græs-indlandsklit på novana.au.dk
 Danske Naturtyper i det europæiske NATURA 2000 netværk , 

Naturtyper i Danmark
Naturtyper (naturkanon)
Klit
Hyrdemåne

En hyrdemåne er en måne, som med sin gravitation begrænser en planetrings udstrækning. Et eksempel er Saturns måne Pandora, der sammen med en anden måne, Prometheus, holder den tynde F-ring på plads.
Hyrdemåner blev opdaget af Voyagersonderne.

Måner
Skave

Skave, Skavehøvl eller Skaver.

Skrave, også kaldt skraber og muligvis ringhøvl er mest af alt en båndkniv med rundet eller cirkulært skær. Bruges bl.a. af bødkere til den indvendige side af staverne. Hvorvidt det er en egentlig høvl eller en modificeret båndkniv kan være vanskeligt at afgøre. Diskussionen hører hjemme under høvlens udviklingshistorie. Sammenlign med skavl.

Se også 
Ziehklinge

Ekstern Henvisning 
 Træsmedens Håndværktøj 
 R.A. Salaman: Dictionary of Woodworking tools, London 1989, 

Træhøvle
Leonard Bailey

Leonard Bailey (8. maj 1825 i Hollis, New Hampshire – 5. februar 1905 i New York City) var oprindeligt snedker og patenterede fra 1858 flere jernhøvle. Produktionen blev overtaget af Stanley-fabrikkerne fra 1896.

Ekstern henvisninger 
 http://www.hyperkitten.com/tools/ 
 En af Leonard Baileys patentansøgninger 
 http://www.baskholm.dk/haandbog/haandbog.html 

Værktøj
Opfindere fra USA
Gåsetårnet

Gåsetårnet i Vordingborg er et teglstenstårn, der er del af det gamle Vordingborg Slot grundlagt under Valdemar den Store omkring 1160. I 1360'erne udvidede Valdemar Atterdag borgen til det største borganlæg i Danmark. Borgen fik en 770 meter lang og 8 meter høj ringmur, som blev forsynet med fire hjørnetårne, hvoraf Gåsetårnet er det eneste bevarede. Tårnet er bygget som et forsvarstårn med tykke mure nederst, der langsomt bliver tyndere til toppen. Målt til toppen af muren er tårnet 26 meter højt. Dertil kommer et ca. 10 meter højt kobberspir, som har haft forskellige udformninger - det nuværende er fra 1871.

Navnet Gåsetårnet stammer fra en gylden gås, der er gengivet øverst på spiret. Efter sigende brugte Valdemar Atterdag den for at håne Hansestæderne. I Vordingborg havde han modtaget 77 krigserklæringer fra forbundet, der bestod af byer over hele Europa, og han skal have opsat den gyldne gås med ordene: "77 gæs og 77 høns betyder intet...". Den nuværende gås blev først sat op i 1871 sammen med spiret.

Gåsetårnet blev overdraget til kong Frederik VI den 24. december 1808 af enkefru Reiersen, hvilket gør det til det første fredede fortidsminde i Danmark.

I dag er tårnet den eneste del af det samlede fæstningsværk, som ikke er ruin. Det regnes samtidig for det eneste fuldt bevarede borgtårn i Danmark og indgår i dag i museet på Vordingborg Slot: Danmarks Borgcenter.

Se også 
 Danmarks Borgcenter
 Vordingborg Slot

Referencer

Eksterne henvisninger 

 Skov- og Naturstyrelsen
 Danmarks Borgcenter
 Informationstavler på slotsruinen 

Bygninger, konstruktioner og anlæg fra middelalderen i Danmark
Bygninger, konstruktioner og anlæg i Vordingborg
Ruiner i Danmark
Tårne i Danmark
Fredede fortidsminder i Danmark
Skibshøvl

Skibshøvl, høvl med stilbar sål dvs. at sålen ved hjælp af en skrue kan danne en mere eller mindre krum form, enten konkav eller konveks.

Ekstern henvisning 
 The Stanley Bench Plane Page
 Træsmedens Håndværktøj 

Høvle
Samfundssegment

Et samfundssegment er et udsnit af et samfund, der opfylder nogle bestemt interesseområder, sprogbrug, job, o.l.

Samfundssegmenter anvendes meget i kommunikationsteori, hvilket ydermere anvendes i fx reklamebranchen. Det er vigtigt at nå sin målgruppe og dette gøres bl.a. ved at tage højde for det samfundssegment målgruppen befinder sig i.

Socialvidenskabelige begreber
Målgruppe

Målgruppe er den gruppe personer, man henvender sig til med et givet tilbud, service eller budskab. Begrebet bruges blandt andet indenfor følgende områder:
 Markedsføring. En virksomhed har en målgruppe, som den retter sin markedsføring imod, for at afsætte sine produkter, serviceydelser eller budskaber. En virksomhed kan have en eller flere målgrupper. Hvis der er flere målgrupper, bliver de ofte prioriteret som henholdsvis primær og sekundær målgruppe.
 pædagogik. En underviser har en målgruppe, som pædagogikken må indrettes efter, hvis der skal være håb om, at målgruppen lærer noget.
 lovgivning, hvor lovgivningen har til formål at fremme eller beskytte målgruppens interesser.
 politik, hvor en politikers eller partis budskaber og praktiske politik er koncentreret om at pleje målgruppens interesser.
 religion, hvor religiøse prædikanters budskaber kan være beregnet på at omvende en målgruppe til at blive troende og påvirke en anden målgruppe til ikke at falde fra.
 litteratur, hvor forfatteres målgruppe kan være et bestemt segment af befolkningen, f.eks. modne kvinder, hesteinteresserede eller andet.
 kunst, hvor kunstnerens målgruppe er de, der kan goutere den pågældende kunstners stil og genre.

Målgruppen består af segmenter 
En målgruppe kan være et snævert segment af befolkningen, eller det kan være et bredt segment, eventuelt dækkende hele f.eks. den danske befolkning. Eksempelvis er energiforsyningsselskabernes målgruppe hele befolkningen.

Hvis ikke målgruppen er givet på forhånd, kan man definere og udvælge en målgruppe. Ved hjælp af en markedsanalyse finder man frem til et eller flere befolkningssegmenter, som kan være potentielle målgrupper. For at vurdere segmenternes attraktivitet kan man bruge nedenstående kriterier:
 Segmentets økonomiske attraktivitet
 Segmentets vigtighed
 Segmentets påvirkelighed
 Virksomhedens forretningsområde
 Virksomhedens ressourcer

Se mere 
 Markedssegmentering

Noter 

Markedsføring